Sangarin við stóra fólkatekkinum framførir sangir av nýggju útgávuni Cazador de Ostras (og eisini nakrar av teimum kendu) við bólki. Cazador de Ostras kom út fyrr í ár, og nú fáa vit í Føroyum høvi at uppliva konsertina, sum danir longu hava hoyrt m. a. á útseldum kongaligum leikhúsi. Útgávan fevnur um nýtt tilfar á føroyskum og enskum. Hon varð innspæld í Føroyum og Argentina og hetta hevur skapt eina undurfulla ljódliga samanrenning av Føroyum og Latínamerika.